Diari Oficial de la Generalitat Valenciana


Sumari del DOGV 10206, del 24-12-2024 (2024/13411)

RESOLUCIÓ de 19 de desembre de 2024, per la qual es concedixen les ajudes dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per cent de l'impost sobre la renda de les persones físiques per a l'exercici 2024, i se'ls dona publicitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10696

Data del DOGV
:   24-12-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/13503

CVE
:   TAQU-F-9698-60101

Data del document
:   19-12-2024

Organisme emissor
:   Vicepresidència Primera i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

Vistes les sol·licituds d'ajuda presentades a l'empara de la Resolució de 3 de juliol de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen per a l'exercici 2024 les subvencions dirigides a la realització de programes d'interés general per a atendre fins de caràcter social, amb càrrec al tram autonòmic de l'assignació tributària del 0,7 per cent de l'Impost sobre la Renda de les Persones Físiques (DOGV 9888, 09.07.2024).

Vista la proposta de Resolució de 9 de desembre de 2024, de la comissió avaluadora, sobre la concessió i denegació de les ajudes, formulada en compliment del que preceptua l'article 7 de l'Orde 8/2019, de 7 de setembre, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores per a la concessió de subvencions dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per cent de l'Impost sobre la Renda de les Persones Físiques i d’acord ambls criteris de valoració establits en els articles 10, 11 i 12 de l’orde esmentada.

En virtut de les competències atribuïdes pel Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, aprovat pel Decret 132/2023, de 10 d'agost, del Consell, del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda (DOGV 9661, 14.08.2023), i desplegat mitjançant l’Orde 2/2024, de 14 de maig, de 2024, de la Vicepresidència Segona i Conselleria de Servicis Socials, Igualtat i Vivenda, per la qual es desplega el Decret 132/2023, de 10 d'agost (DOGV 9851, 17.05.2024).

I d'acord amb el que es preveu en el resolc onzé de la Resolució de 3 de juliol de 2024, de convocatòria de subvencions dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per cent de l'Impost sobre la Renda de les Persones Físiques,

RESOLC

*Primer*

Concedir la subvenció a les entitats que figuren en l'annex I de la present resolució per a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per cent de l'Impost sobre la Renda de les Persones Físiques en l'exercici 2024, dels eixos 1 a 17, pels imports que en este annex s'indiquen.

*Segon*

Entendre desistides del procediment les entitats indicades en l'annex II de la present resolució pels motius que s'hi indiquen.

Denegar la subvenció a les entitats indicades en l'annex III de la present resolució, per considerar-les suspeses pel fet de no aconseguir la puntuació establida en l'article 14 per a la valoració de l'entitat.

Denegar la subvenció als programes suspesos d'entitats aprovades, indicats en l'annex IV, pels motius reflectits en este.

Indicar els programes de l'eix 17 d'obres en l'annex V.

*Tercer*

Els programes objecte d'esta subvenció tenen com a finalitat el finançament de programes d'interés general per a atendre fins d'interés social destinats a cobrir les necessitats específiques d'assistència social dirigides a l'atenció de les persones en situació de pobresa i exclusió social o que es troben en altres situacions d'especial vulnerabilitat dins dels eixos de treball indicats en l'article 4 de l'Orde 8/2019, de 7 setembre, per la qual s'establixen les bases reguladores per a la concessió de subvencions dirigides a la realització de programes d'interés general per a atendre fins de caràcter social amb càrrec a l'assignació tributària del 0,7 per cent de l'Impost sobre la Renda de les Persones Físiques a la Comunitat Valenciana.

*Quart*

El règim de pagament de les ajudes, d'acord amb la previsió establida en l'article 19, punt 1 (in fine), de l'Orde 8/2019, de 7 de setembre, esmentada anteriorment, serà el disposat en el resolc dotzé de la Resolució de 3 de juliol de 2024, de convocatòria, esmentada anteriorment.

En conseqüència, d'acord amb el que s'establix en l'article 44.1 d) de la Llei 8/2023, de 27 de desembre, de pressupostos de la Generalitat per a l'exercici 2024 (DOGV 9756, 30.12.2023), per a la realització de programes d'interés general amb càrrec a l'assignació tributària de l'Impost sobre la Renda de les Persones Físiques a la Comunitat Valenciana, articulades a través dels projectes pressupostaris S0323 i S0325, en les quals es podrà lliurar immediatament, una vegada concedides, fins al 100 per cent del seu import.

*Quint*

D'acord amb el que es disposa en l'article 171.5 f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les entitats beneficiàries estaran exonerades de la constitució de garanties per pagaments anticipats, pel fet de ser entitats sense ànim de lucre que desenrotllen projectes o programes vinculats a l'àrea d'acció social.

*Sext*

La justificació de la subvenció concedida per part de les entitats beneficiàries s'ajustarà al que es preveu en l'article 23 de l'Orde 8/2019, per la qual s'establixen les bases reguladores per a la concessió de subvencions dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per cent de l'Impost sobre la Renda de les Persones Físiques.

El termini màxim per a la justificació finalitza el primer trimestre del 2026, d'acord amb l'article 23.7 de l'Orde 8/2019, esmentada anteriorment.

Si, vençut el termini de justificació, l'entitat no haguera presentat els documents corresponents, se li requerirà que en un termini improrrogable de quinze dies siguen aportats, comunicant-li que la falta de presentació de la justificació en este termini comportarà l'exigència del reintegrament i altres responsabilitats establides en la Llei 38/2003, de 17 de novembre, general de subvencions, en compliment del que es disposa en l'article 23.7 de l’esmentada Orde 8/2019.

*Sèptim*

El pagament d'estes subvencions es realitzarà amb càrrec a l'aplicació pressupostària F86026306QT93215 G313E00, d'inclusió social, del pressupost de la Generalitat per a l'exercici 2024, d'acord amb el resolc tercer de la resolució de convocatòria; amb el projecte pressupostari S0323 per import inicial de 50.978.550,00 euros per a les ajudes a càrrec del capítol 4 de gastos, destinades a finançar els programes dels eixos 1 al 15, i amb el projecte pressupostari S0325 per import total de 1.571.000 euros per a les ajudes a càrrec del capítol 7 de gastos de naturalesa de capital, destinades a finançar els programes de l'eix 16 i 17.

En el paràgraf segon del resolc tercer de la Resolució de 3 de juliol de 2024, de la convocatòria es preveu un increment dels crèdits disponibles a conseqüència d'una transferència pressupostària del Ministeri per al finançament d'estes subvencions.

Tenint en compte la Resolució de 20 de novembre de 2024, de la Vicepresidenta i Conselleria de Servicis Socials, Igualtat i Vivenda, per la qual s'establix un increment en la dotació econòmica prevista en la convocatòria i la seua assignació final a cadascun dels eixos conforme al repartiment establit en el resolc tercer de la Resolució de 3 de juliol de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen per a l'exercici 2024 les subvencions dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per cent de l'Impost sobre la Renda de les Persones Físiques, amb càrrec a aplicació pressupostària S84050561FF46170 G313E00, per l'import total de 5.336.923,21 euros, en el projecte pressupostari S0323 del capítol 4 de gastos.

*Octau*

Es durà a terme un pla de control de la realització de les activitats subvencionades, en els termes establits en l'article 21 de l'Orde 8/2019.

La direcció general competent en matèria d'inclusió i cooperació al desenrotllament establirà un procediment de control que permeta verificar i validar administrativament la totalitat de les subvencions concedides a les entitats beneficiàries, així com verificar sobre el terreny un conjunt representatiu de les actuacions i activitats que s'estan duent a terme.

El control es realitzarà sobre almenys un 25 per cent de la quantia total de la línia de subvenció pressupostada.

Tot això, amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda.

*Nové*

Ordenar la publicitat de la present resolució de concessió i denegació de subvencions en el *Diari Oficial de la Generalitat Valenciana*  (DOGV).

Contra la present resolució, que posa fi a la via administrativa, podrà interposar-se un recurs potestatiu de reposició davant el mateix òrgan que l'ha dictada, en el termini d'un mes comptat des de l'endemà de la publicació en el *Diari Oficial de la Generalitat Valenciana*, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que es disposa en la legislació reguladora de la jurisdicció contenciosa administrativa i la legislació de procediment administratiu comú vigent, sense perjuí que puguen interposar-ne qualsevol altre que estimen pertinent.

  

València, 19 de desembre de 2024

(p. d. Resolució de 15 de maig de 2024)

Pedro Carceller Icardo

Director general d'Inclusió i Cooperació al Desenrotllament

Esta disposició conté annexos. Consulteu-ne la versió en PDF.